Lundi (í víðkaðari flokking Atlantslundi) (frøðiheiti - Fratercula arctica) er ein sjófuglur av lundaætt, ið heldur til fram við strondini í Norður-Atlantshavi. Lundi er alt árið í Føroyum, men teir eru ikki av sama slagi, tí lundin, ið vit síggja um veturin, kemur úr Skotlandi ella Noregi, og lundin vit síggja um summarið, er tann føroyski lundin, sum er her frá fyrst í apríl til endan á september.